Nissan GT-R

Eelmiste põlvkondade kohta vaata artiklit Nissan Skyline GT-R. Võidusõiduauto prototüübi kohta vaata artiklit Nissan GT-R LM Nismo.

Nissan GT-R (Gran Turismo-Racing; mudeli kood R35; jaapani keeles 日産) on sportautomudel, mida tootis aastatel 2007–2025 Jaapani autotootja Nissan. Sellel on neli istekohta ning see on tüübilt gran turismo. Mudel on nelikveoline ning sellele eelnes Skyline'i sportlik versioon GT-R. Kuigi kokku on Nissan GT-R kuues põlvkond sellenimelisi autosid, ei olnud see enam osa Skyline'i valikust. GT-R on ehitatud Nissani FM-platvormile nagu ka Skyline ja Nissan Z. Autot toodeti Nissani tehases Tochigi prefektuuris.

GT-R-i arendus algas aastal 2000, prototüübid valmisid aastatel 2001 ja 2005. Viimaks esitleti autot 2007. aasta Tokyo autonäitusel. Mudel oli innovatiivne aerodünaamilisuse, mootori, vedrustuse ja nelikveosüsteemi poolest. Kere valmistati terasest, alumiiniumist ja süsinikkiust.

Erinevalt vanematest mudelitest oli GT-R müügis üle maailma. Pika tootmisaja jooksul toodi turule mitu uuendust ja eriväljalaset. GT-R-i kasutatakse motospordis, sellega on võidetud võistlusi FIA GT1 World Championship, Super GT ja mitmeid GT3-sõite (nt GT World Challenge). See on ekspertide ja entusiastide poolt kiidetud, kuna on madala hinna juures väga võimekas ja praktiline. GT-R püstitas neljakohaliste autode kategoorias kiirendusrekordi.

Nissan GT-R oli müügis aastani 2025. Kokku toodeti ligi 48 000 mudelit.

Kirjandus




Kategooria:Nissan
Kategooria:Sportautod